2003/886/EY: Komission päätös, tehty 10 päivänä joulukuuta 2003, neuvoston direktiivin 64/432/ETY mukaisesti toimitettaviin tietoihin liittyvien perusteiden vahvistamisesta (ETA:n kannalta merkityksellinen teksti) (tiedoksiannettu numerolla K(2003) 4606)



Virallinen lehti nro L 332 , 19/12/2003 s. 0053 - 0061



Komission päätös, tehty 10 päivänä joulukuuta 2003, neuvoston direktiivin 64/432/ETY mukaisesti toimitettaviin tietoihin liittyvien perusteiden vahvistamisesta (tiedoksiannettu numerolla K(2003) 4606) (ETA:n kannalta merkityksellinen teksti) (2003/886/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 1226/2002(2), ja erityisesti sen 8 artiklan toisen kohdan, sekä katsoo seuraavaa: (1) Direktiivissä 64/432/ETY säädetään, että jäsenvaltioiden on toimitettava komissiolle yksityiskohtainen selvitys liitteessä E (I) tarkoitettuja tauteja koskevista tapauksista ja muista taudeista, joihin liittyy yhteisön lainsäädännössä oman alueen osalta säädettyjä lisätakuita. (2) Elokuun 22 päivänä 2002 annetussa komission päätöksessä 2002/677/EY(3), sellaisena kuin se on viimeksi muutettuna päätöksellä 2003/394/EY(4), vahvistetaan yhteisön osarahoittamista eläintautien hävittämis- ja valvontaohjelmista laadittavia raportteja koskevat vakiovaatimukset. (3) Komissio voi jäsenvaltioiden toimittamien tietojen perusteella vahvistaa tietyt jäsenvaltiot ja jäsenvaltioiden alueet virallisesti vapaiksi tuberkuloosista, luomistaudista ja nautaeläinten tarttuvasta leukoosista nautakarjojen osalta taikka peruuttaa tai kumota tämän vahvistuksen komission päätöksen 2003/467/EY(5) mukaisesti. (4) Nautaeläinten tarttuvan rinotrakeiitin osalta komissio voi käyttää jäsenvaltioiden toimittamia tietoja myöntääkseen tai peruuttaakseen lisätakeet taudista vapaiden jäsenvaltioiden tai jäsenvaltioiden alueiden osalta komission päätöksen 93/42/ETY(6) mukaisesti tai niiden jäsenvaltioiden osalta, joilla on käytössä direktiivissä 64/432/ETY tarkoitettu pakollinen ohjelma. (5) Brucella suis -taudin ja sikojen tarttuvan suolistotulehduksen osalta komissio voi käyttää jäsenvaltioiden toimittamia tietoja myöntääkseen tai peruuttaakseen lisätakeet niiden jäsenvaltioiden tai jäsenvaltioiden alueiden osalta, joilla on käytössä pakollinen ohjelma tai jotka ovat taudista vapaita, direktiivin 64/432/ETY 9 ja 10 artiklan mukaisesti. (6) Tiedoista, jotka jäsenvaltioiden on toimitettava Aujeszkyn taudin osalta, säädetään komission päätöksessä 2001/618/EY(7) ja erityisesti sen liitteessä IV. (7) Jotta komissio voisi riittävällä tavalla arvioida eläinten terveystilannetta, on lisäksi asianmukaista yhdenmukaistaa jäsenvaltioiden toimittamien, direktiivissä 64/432/ETY lueteltuja muita tauteja koskevien tietojen esitystapa siltä osin, kuin nämä taudit voivat koskea nauta- tai sikaeläimiä, sekä säätää tietyistä poikkeuksista. Nämä taudit ovat raivotauti, suu- ja sorkkatauti, naudan tarttuva keuhkorutto, sian vesikulaaritauti, klassinen sikarutto, afrikkalainen sikarutto, Brucella suis -tauti, sikojen tarttuva suolistotulehdus ja pernarutto. (8) Tästä syystä on asianmukaista määritellä yhdenmukaiset perusteet jäsenvaltioiden näistä taudeista toimittamia tietoja varten. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ellei päätöksen 2002/677/EY 4 ja 5 artiklan vaatimuksista muuta johdu, tietojen, jotka jäsenvaltiot toimittavat komissiolle direktiivin 64/432/ETY 8 artiklan mukaisesti mainitun direktiivin liitteessä E lueteltuja tauteja koskevista tapauksista, lukuun ottamatta Aujeszkyn tautia, on perustuttava tämän päätöksen liitteissä I-VII vahvistettuihin yhdenmukaisiin perusteisiin. 2 artikla Tätä päätöstä sovelletaan ensimmäisen kerran vuotta 2003 koskeviin tietoihin, jotka on lähetettävä komissiolle viimeistään 31 päivänä toukokuuta 2004. 3 artikla Tämä päätös on osoitettu kaikille jäsenvaltioille. Tehty Brysselissä 10 päivänä joulukuuta 2003. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 179, 9.7.2002, s. 13. (3) EYVL L 229, 27.8.2002, s. 24. (4) EUVL L 136, 4.6.2003, s. 8. (5) EUVL L 156, 25.6.2003, s. 74. (6) EYVL L 16, 25.1.1993, s. 50. (7) EYVL L 215, 9.8.2001, s. 48. LIITE I Vaatimukset, jotka koskevat direktiivin 64/432/ETY 8 artiklan mukaisesti toimitettavia tietoja nautaeläinten tuberkuloosiin liittyvistä tapauksista ja valvonta- ja hävittämisohjelmista (ei päätöksen 2002/677/EY piirissä) >PIC FILE= "L_2003332FI.005502.TIF"> LIITE II Vaatimukset, jotka koskevat direktiivin 64/432/ETY 8 artiklan mukaisesti toimitettavia tietoja nautaeläinten luomistautiin liittyvistä tapauksista ja valvonta- ja hävittämisohjelmista (ei päätöksen 2002/677/EY piirissä) >PIC FILE= "L_2003332FI.005602.TIF"> LIITE III Vaatimukset, jotka koskevat direktiivin 64/432/ETY 8 artiklan mukaisesti toimitettavia tietoja nautaeläinten tarttuvaan leukoosiin (EBL) liittyvistä tapauksista ja valvonta- ja hävittämisohjelmista (ei päätöksen 2002/677/EY piirissä) >PIC FILE= "L_2003332FI.005702.TIF"> LIITE IV Vaatimukset, jotka koskevat direktiivin 64/432/ETY 8 artiklan mukaisesti toimitettavia tietoja naudan tarttuvaan rinotrakeiittiin liittyvistä tapauksista ja valvonta- ja hävittämisohjelmista (ei päätöksen 2002/677/EY piirissä) >PIC FILE= "L_2003332FI.005802.TIF"> LIITE V Vaatimukset, jotka koskevat direktiivin 64/432/ETY 8 artiklan mukaisesti toimitettavia tietoja raivotautitapauksista >PIC FILE= "L_2003332FI.005902.TIF"> LIITE VI Vaatimukset, jotka koskevat direktiivin 64/432/ETY 8 artiklan mukaisesti toimitettavia tietoja suu- ja sorkkatautiin, naudan tarttuvaan keuhkoruttoon, sian vesikulaaritautiin ja afrikkalaiseen sikaruttoon liittyvistä tapauksista >PIC FILE= "L_2003332FI.006002.TIF"> LIITE VII Vaatimukset, jotka koskevat direktiivin 64/432/ETY 8 artiklan mukaisesti toimitettavia tietoja pernaruttoon (nauta- ja sikaeläimet), Brucella suis -tautiin ja tarttuvaan suolistotulehdukseen (sikaeläimet) liittyvistä tapauksista >PIC FILE= "L_2003332FI.006102.TIF">